

 **ΜΥΤΙΛΗΝΗ 13/2/2023**

**ΕΛΛΗΝΙΚΗ ΔΗΜΟΚΡΑΤΙΑ ΑΡ.ΠΡΩΤ.:2261**

**ΥΠΟΥΡΓΕΙΟ ΥΓΕΙΑΣ ΑΔΑ ΠΡΟΔ.:** 6ΜΞΛ46907Ο-Η1Κ

**2η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΡΑΞΗ:** 511

**ΠΕΙΡΑΙΩΣ ΚΑΙ ΑΙΓΑΙΟΥ ΑΔΑ:** 6ΞΜΣ46907Ο-6ΝΨ

**ΝΟΣΟΚΟΜΕΙΟ ΜΥΤΙΛΗΝΗΣ ΑΔΑΜ:** 23PROC012120415

 **«ΒΟΣΤΑΝΕΙΟ»**

**ΟΙΚΟΝΟΜΙΚΕΣ ΥΠΗΡΕΣΙΕΣ**

**ΤΜΗΜΑ:** ΓΡΑΦΕΙΟ ΠΡΟΜΗΘΕΙΩΝ

**ΠΛΗΡ.:** ΤΣΟΥΛΕΛΛΗ ΑΘΗΝΑ

**ΤΗΛ:** 2251026390

**Email:** promithies@vostanio.gov.gr

 **ΠΡΟΚΗΡΥΞΗ**

 Το Γενικό Νοσοκομείο Μυτιλήνης, δια της υπ’ αριθμ.1η/23-1-2023 (θέμα 26ο) απόφασης Δ.Σ., προκηρύσσει εκδήλωση ενδιαφέροντος με συλλογή κλειστών προσφορών και κριτήριο κατακύρωσης την χαμηλότερη τιμή, για την αντικατάσταση συστήματος κλήσης νοσηλευτών/τριών στην Ορθοπεδική Κλινική για τις ανάγκες του Νοσοκομείου (CPV :32344220-4).

 Προϋπολογισμός δαπάνης 14.000,00 ευρώ χωρίς Φ.Π.Α.

 Ο διαγωνισμός θα διενεργηθεί από αρμόδια επιτροπή στις 24/2/2023 ημέρα Παρασκευή και ώρα 11.00 π.μ. στο Γραφείο Προμηθειών του Νοσοκομείου.

 Προς διευκόλυνση των ενδιαφερομένων, το πλήρες κείμενο της Διακήρυξης σε ηλεκτρονική μορφή έχει αναρτηθεί από την ιστοσελίδα της Αναθέτουσας Αρχής ([www.vostanio.gov.gr](http://www.vostanio.gr/)) στον σύνδεσμο Διαγωνισμοί και στη Διαύγεια.

 **Ο ΔΙΟΙΚΗΤΗΣ**

 **ΚΑΜΠΟΥΡΗΣ ΓΕΩΡΓΙΟΣ**

 

 **ΜΥΤΙΛΗΝΗ 13/2/2023**

**ΕΛΛΗΝΙΚΗ ΔΗΜΟΚΡΑΤΙΑ ΑΡ.ΠΡΩΤ.:2261**

**ΥΠΟΥΡΓΕΙΟ ΥΓΕΙΑΣ ΑΔΑ ΠΡΟΔ.:6ΜΞΛ46907Ο-Η1Κ**

**2η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΡΑΞΗ: 511**

**ΠΕΙΡΑΙΩΣ ΚΑΙ ΑΙΓΑΙΟΥ ΑΔΑ:** 6ΞΜΣ46907Ο-6ΝΨ

**ΝΟΣΟΚΟΜΕΙΟ ΜΥΤΙΛΗΝΗΣ ΑΔΑΜ:** 23PROC012120415

 **«ΒΟΣΤΑΝΕΙΟ»**

**ΟΙΚΟΝΟΜΙΚΕΣ ΥΠΗΡΕΣΙΕΣ**

**ΤΜΗΜΑ:** ΓΡΑΦΕΙΟ ΠΡΟΜΗΘΕΙΩΝ

**ΠΛΗΡ.:** ΠΕΤΡΙΔΗΣ ΣΑΡΑΝΤΟΣ

**ΤΗΛ:** 2251351367

**Email:** promithies@vostanio.gov.gr

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 7/2023**

 ( ΜΕ ΣΥΛΛΟΓΗ ΓΡΑΠΤΩΝ ΣΦΡΑΓΙΣΜΕΝΩΝ ΠΡΟΣΦΟΡΩΝ)

 **ΕΙΔΟΣ:** Αντικατάσταση συστήματος κλήσης νοσηλευτών/τριών στην Ορθοπεδική

 Κλινική του Νοσοκομείου Μυτιλήνης.

|  |  |  |  |
| --- | --- | --- | --- |
| **ΤΕΧΝΙΚΕΣ ΠΡΟΔΙΑΓΡΑΦΕΣ** | **ΚΡΙΤΗΡΙΟ ΚΑΤΑΚΥΡΩΣΗΣ**  | **Ημερομηνία αποστολής για ανάρτηση στη ΔΙΑΥΓΕΙΑ** | **Ημερομηνία δημοσίευσης στο ΚΗΜΔΗΣ** **& στο site** |
| **ΝΑΙ** | **ΧΑΜΗΛΟΤΕΡΗ** **ΤΙΜΗ** | **13/2/2023** | **13/2/2023** |

 **Έχοντας υπόψη τις διατάξεις :**

|  |  |
| --- | --- |
| **1.1.** | Του Ν.3329/05 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» |
| **1.2.** | Του Ν.2955/01 «Προμήθειες Νοσοκομείων και λοιπών μονάδων υγείας των Πε.Σ.Υ και άλλες διατάξεις» |
| **1.3.** | Του Ν.2286/95 «Προμήθειες του Δημοσίου τομέα και ρυθμίσεις συναφών θεμάτων» |
| **1.4.** | Του Ν.2362/95 «Περί δημοσίου λογιστικού κ.λ.π.» |
| **1.5.** | Το Ν.4412/2016 Δημόσιες Συμβάσεις Έργων, Προμηθειών και Υπηρεσιών (Προσαρμογή στις οδηγίες 2014/24/ΕΕ και 2014/25/ΕΕ).» όπως τροποποιήθηκε και ισχύει. |
| **1.6.** | Το άρθρο 24 του Ν.2198/94 «Παρακράτηση φόρου εισοδήματος» στο εισόδημα από εμπορικές επιχειρήσεις. |
| **1.7.** | Το Ν.3886/2010 περί Δικαστική προστασία κατά τη σύναψη δημόσιων συμβάσεων − Εναρμόνιση της ελληνικής νομοθεσίας με την Οδηγία 89/665/ΕΟΚ του Συμβουλίου της 21ης Ιουνίου 1989 (L395) και την Οδηγία 92/13/ΕΟΚ του Συμβουλίου της 25ης Φεβρουαρίου 1992 (L76), όπως τροποποιήθηκαν με την Οδηγία 2007/66/ΕΚ του Ευρωπαϊκού |
| **1.8.** | Την υπ’αριθμ. 1η/23-1-2023 (θέμα 26o) απόφαση Δ.Σ. του Γ.Ν. Μυτιλήνης “Βοστάνειο” διενέργειας του διαγωνισμού  |

 Διενεργούμε διαγωνισμό με την διαδικασία πρόσκλησης εκδήλωσης ενδιαφέροντος

 με συλλογή γραπτών σφραγισμένων προσφορών, σε ΕΥΡΩ με κριτήριο

 κατακύρωσης την χαμηλότερη τιμή. (CPV 32344220-4.)

 Ο Διαγωνισμός θα γίνει ύστερα από προθεσμία δέκα (10) τουλάχιστον ημερών από την ημερομηνία δημοσίευσης περίληψης της διακήρυξης στη Διαύγεια & στο ΚΗΜΔΗΣ.

 Όσοι επιθυμούν να λάβουν μέρος στον Διαγωνισμό για το σύνολο των προσφερομένων ειδών πρέπει να υποβάλλουν δακτυλογραφημένη προσφορά στην Ελληνική γλώσσα με αντίγραφα, σύμφωνα με τους συμπληρωματικούς όρους.

 **ΠΙΝΑΚΑΣ ΓΕΝΙΚΩΝ ΣΤΟΙΧΕΙΩΝ ΔΙΑΓΩΝΙΣΜΟΥ**

|  |
| --- |
|  **Διαγωνισμός** Πρόσκλησης εκδήλωσης ενδιαφέροντος με  συλλογή γραπτών σφραγισμένων προσφορών |
|  **Αντικείμενο** Αντικατάσταση συστήματος κλήσης νοσηλευτών/τριών στην Ορθοπεδική Κλινική του Νοσοκομείου Μυτιλήνης |
| **Χρόνος Παράδοσης** Μετά από την έγγραφηπαραγγελία του Νοσοκομείου  |
| **Τόπος Παράδοσης** Νοσοκομείο Μυτιλήνης «Βοστάνειο» |
| **Ημερομηνία, τόπος και ώρα** Νοσοκομείο Μυτιλήνης «Βοστάνειο» **διενέργειας του διαγωνισµού** Ημερ**.** 24/2/2023 Ώρα: 11.00 |
| **Προθεσµία Υποβολής** Ημερ.23/2/2023**Προσφορών**  Ώρα: 14.30 |
| **Προϋπολογισθείσα δαπάνης**  **14.000,00 ευρώ χωρίς Φ.Π.Α.**  |
| **Προϋπολογισµός που βαρύνει** Τακτικός Προϋπολογισμός  |
| **CPV :** 32344220-4 |
| **Νόµισµα** ΕΥΡΩ |
|  **Διάρκεια ισχύος προσφορών** 365 ηµέρες  |
| **Αναθέτουσα αρχή** Νοσοκομείο Μυτιλήνης «Βοστάνειο»**Αρμόδιο Γραφείο Προμηθειών** τηλ.2251351351 |

 **ΠΑΡΑΡΤΗΜΑ Α΄**

**ΕΙΔΟΣ ΥΠΟ ΠΡΟΜΗΘΕΙΑ**

Προμήθεια – προγραμματισμός νέου συστήματος κλήσης Νοσηλευτών/τριών

με ενδοεπικοινωνία

**Προϋπολογισμός 14.000,00 ευρώ χωρίς Φ.Π.Α.**

**ΤΕΧΝΙΚΗ ΠΕΡΙΓΡΑΦΗ**

**ΠΡΟΜΗΘΕΙΑΣ ΣΥΣΤΗΜΑΤΟΣ ΚΛΗΣΗΣ ΝΟΣΗΛΕΥΤΩΝ-ΤΡΙΩΝ ΜΕ ΕΝΔΟΕΠΙΚΟΙΝΩΝΙΑ**

**ΣΤΗΝ ΟΡΘΟΠΑΙΔΙΚΗ ΚΛΙΝΙΚΗ ΤΟΥ ΚΤΙΡΊΟΥ Ν5 ΤΟΥ Γ. Ν. ΜΥΤΙΛΗΝΗΣ - ΒΟΣΤΑΝΕΙΟ**

## 1. ΑΝΤΙΚΕΙΜΕΝΟ

Η παρούσα Τεχνική Περιγραφή αφορά την προμήθεια συστήματος κλήσης νοσηλευτών-τριών με ενδοεπικοινωνία, στην ορθοπαιδική κλινική του κτιρίου Ν5 στον 2ο όροφο του Νοσοκομείου. Θα καλύψει συνολικά ένα (1) σταθμό νοσηλείας, δώδεκα (12) θαλάμους νοσηλείας, δώδεκα (12) λουτρά (W.C.) και τριάντα έξι (36) κλίνες ασθενών.

**2. ΓΕΝΙΚΑ**

Στο Γ. Ν. Μυτιλήνης – Βοστάνειο πρόκειται να αντικατασταθεί το υφιστάμενο σύστημα κλήσης νοσηλευτών-τριών (Philips) που εξυπηρετεί την Ορθοπαιδική κλινική στον 2ο όροφο του κτιρίου Ν5.

Θα γίνει αποξήλωση του υπάρχοντος συστήματος και θα εγκατασταθεί νέο σύστημα κλήσης νοσηλευτών-τριών με ενδοεπικοινωνία που θα καλύπτει τους δώδεκα (12) θαλάμους νοσηλείας και τον σταθμό νοσηλείας. Το νέο σύστημα θα συνδεθεί με το σύστημα κλήσης νοσηλευτών-τριών με ενδοεπικοινωνία Axio i-Tec της Televic των κλινικών του υπόλοιπου Νοσοκομείου, μέσω κεντρικού ελεγκτή ο οποίος θα εγκατασταθεί στο control room του Νοσοκομείου.

Το σύστημα κλήσης νοσηλευτών-τριών που θα εγκατασταθεί θα χρησιμοποιεί σύγχρονη ψηφιακή τεχνολογία και επικοινωνία δεδομένων μέσω δικτύου τοπολογίας διαύλου (DATABUS),με σκοπό την παροχή αξιόπιστων ολοκληρωμένων υπηρεσιών στους ασθενείς και το νοσηλευτικό προσωπικό με ελαχιστοποίηση των καλωδιώσεων και χαμηλό κόστος συντήρησης.

Οι παρεχόμενες υπηρεσίες του συστήματος κλήσης νοσηλευτών-τριών μεταξύ ασθενούς και σταθμού νοσηλείας είναι οι εξής:

* Επικοινωνία φωνής δύο δρόμων (DUPLEX) από μονάδα θαλάμου.
* Κλήση της στάσης νοσηλευτών-τριών από τον ασθενή μέσω του χειριστηρίου που είναι αναρτημένο στην κονσόλα κάθε κλίνης.
* Κλήση της στάσης νοσηλευτών-τριών από ασθενή ή επισκέπτες από τα WC – λουτρά μέσω κορδονιού και επιτοίχιου μπουτόν.

Ειδικά για τις γειτονικές νοσηλευτικές μονάδες θα υπάρχει δυνατότητα διασύνδεσης των κεντρικών μονάδων κατά την διάρκεια της νύκτας.

Τα στοιχεία των κλήσεων και παρουσιών (αριθμοί θαλάμων που ενεργοποιούν κλήσεις ή δηλώνουν την παρουσία του νοσηλευτικού προσωπικού) θα εμφανίζονται στον τερματικό σταθμό στη στάση νοσηλευτών.

**3. ΠΕΡΙΓΡΑΦΗ ΛΕΙΤΟΥΡΓΙΑΣ ΣΥΣΤΗΜΑΤΟΣ**

Σε κάθε θάλαμο θα εγκατασταθεί ένα έξυπνο ψηφιακό interface το οποίο θα μπορεί (σε περίπτωση βλάβης) να εκτελέσει όλες τις βασικές λειτουργίες χωρίς επικοινωνία με άλλα interface ή τον κεντρικό ελεγκτή. Το δίκτυο μεταξύ των θαλάμων θα είναι βασισμένο στο LON-based. Τα επιμέρους στοιχεία των θαλάμων θα διασυνδέονται στο έξυπνο interface του θαλάμου.

Το σύστημα κατ' ελάχιστο θα πραγματοποιεί τους παρακάτω τύπους κλήσεων:

* Κανονική κλήση
* Κλήση W.C. - Λουτρό
* Κλήση ανάγκης
* Κλήση ανάγκης από W.C. - Λουτρό
* Παρουσία νοσηλευτών-τριών

Για κάθε παραπάνω τύπο θα πρέπει να δίνονται από το σύστημα ξεχωριστές ενδείξεις ως κάτωθι:

* Αριθμός δωματίου και κλίνης στην οθόνη των νοσηλευτών-τριών
* Ξεχωριστή δρομολόγηση της κάθε κλήσης
* Ξεχωριστός ρυθμός οπτικής και ηχητικής ένδειξης
* Προτεραιότητα κλήσεων

Οι κύριες λειτουργίες του συστήματος με βάση τις μονάδες που χρησιμοποιούνται στους διάφορους χώρους και τις τεχνικές προδιαγραφές των μονάδων είναι οι παρακάτω:

**Α. Κλήση ασθενούς:**

Με την πίεση του μπουτόν κλήσης στο χειριστήριο του ασθενούς :

* Ανάβει η επιβεβαιωτική λυχνία του χειριστηρίου
* Ανάβουν τα φωτιστικά διαδρόμου (κόκκινος τομέας κλήσης)
* Βομβεί ο βομβητής των δωματίων που έχει δηλωθεί παρουσία
* Εμφανίζεται ο αριθμός του δωματίου κλήσης και ο αριθμός κλίνης στη οθόνη του τερματικού σταθμού στην στάση νοσηλευτών-τριών με ταυτόχρονη ενεργοποίηση του βομβητή.
* Το νοσηλευτικό προσωπικό έχει την δυνατότητα να ενεργοποιήσει την ενδοεπικοινωνία με τον θάλαμο μέσω του πληκτρολογίου του τερματικού σταθμού στάσης νοσηλευτών-τριών και να συνομιλήσει μέσω φωνής δύο δρόμων (DUPLEX) σε ανοικτή ακρόαση hands free με τον θάλαμο.

**Β. Ακύρωση κλήσης / Δήλωση παρουσίας:**

Το νοσηλευτικό προσωπικό, μπαίνοντας στον θάλαμο από τον οποίο προήλθε η κλήση, πατά το μπουτόν παρουσίας / ακύρωσης που βρίσκεται στην μονάδα θαλάμου στην είσοδο του θαλάμου, οπότε:

* Δηλώνεται η παρουσία νοσηλευτή-τριας στο θάλαμο αυτό, ενώ συγχρόνως ακυρώνεται η κλήση του ασθενούς.
* Σβήνουν όλες οι ενδείξεις της κλήσης οπτικές και ηχητικές.
* Ανάβει η επιβεβαιωτική λυχνία στη τερματική μονάδα καθώς και ο αντίστοιχος πράσινος τομέας (παρουσίας) του φωτιστικού διαδρόμου.
* Το φωτιστικό διαδρόμου και ο βομβητής είναι έτοιμα να ενεργοποιηθούν όταν υπάρξει νέα κλήση από τον χώρο της κλίνης αυτής με διαφορετικό ρυθμό και σε νέο τομέα (κατάσταση ανάγκης).
* Όση ώρα παραμένει ο νοσηλευτής-τρια στον θάλαμο και η παρουσία είναι ενεργοποιημένη γίνεται αυτόματα μεταγωγή όλων των κλήσεων στην τερματική μονάδα του συγκεκριμένου θαλάμου.

Όταν ο νοσηλευτής-τρια έχει εξυπηρετήσει τον ασθενή και φεύγει από τον θάλαμό του, πατά πάλι το μπουτόν παρουσίας / ακύρωσης κλήσης με συνέπεια:

* να σβήσει ο τομέας παρουσίας του φωτιστικού διαδρόμου,
* να ακυρωθεί η κατάσταση ανάγκης.

**Γ. Κλήση ανάγκης (νοσηλευτή-τριας):**

Όταν έχει δηλωθεί παρουσία νοσηλευτή-τριας σε ένα θάλαμο ασθενών, το πάτημα ενός μπουτόν κλήσης στον θάλαμο αυτό έχει συνέπεια την ενεργοποίηση κλήσης ανάγκης. Σε αυτήν την περίπτωση:

* αναβοσβήνουν τα φωτιστικά διαδρόμου (κόκκινος και πράσινος τομέας) και η επιβεβαιωτική λυχνία.
* βομβεί με μεγαλύτερη συχνότητα από αυτή της κανονικής κλήσης ασθενούς ο βομβητής των δωματίων που έχει δηλωθεί παρουσία.
* Όταν συνυπάρχουν κλήση ανάγκης και κανονική κλήση, η κλήση ανάγκης έχει προτεραιότητα στην στάση νοσηλευτών-τριών.

Η κλήση αυτή ακυρώνεται όταν πατηθεί το μπουτόν παρουσίας του θαλάμου όπως περιγράφεται στην προηγούμενη παράγραφο.

**Δ. Κλήση Λουτρού - W.C.:**

Κλήσεις από λουτρό - W.C. ανάβουν τον αντίστοιχο τομέα W.C. (κίτρινος) του φωτιστικού διαδρόμου και βομβούν οι μονάδες που έχει δηλωθεί παρουσία καθώς εμφανίζονται στην στάση νοσηλευτών-τριών .

Η κλήση αυτή ακυρώνεται όταν πατηθεί το μπουτόν ακύρωσης κλήσης του θαλάμου.

## Ε. Στάση νοσηλευτών:

Στη στάση νοσηλευτών-τριών θα εγκατασταθεί τερματικός σταθμός χειρισμών με ψηφιακή οθόνη LCD, στην οποία θα φαίνονται όλες οι ενδείξεις κλήσεων από τους θαλάμους. Επίσης μέσω του πληκτρολογίου και του μικρομεγάφωνου θα γίνονται οι λειτουργίες ενδοεπικοινωνίας με οποιονδήποτε χώρο της κλινικής. Εναλλακτικά να μπορεί να εγκατασταθεί σε Η/Υ λογισμικό στάσης νοσηλευτών-τριών με το οποίο θα γίνεται πλήρη επόπτευση των λειτουργιών της κλινικής.

**ΣΤ. Ενδοεπικοινωνία**

Μέσω της ενδοεπικοινωνίας θα παρέχονται οι εξής λειτουργίες**:**

* Ενδοεπικοινωνία μετά από κλήση ασθενούς. Duplex ενδοεπικοινωνία μεταξύ ασθενών και νοσηλευτών-τριών.
* Ενδοεπικοινωνία χωρίς κλήση ασθενούς. Εισάγοντας τον αριθμό δωματίου σε μονάδες θαλάμων με πληκτρολόγιο και πλήκτρα επιλογής παρέχεται Duplex ενδοεπικοινωνία μεταξύ ασθενών και νοσηλευτών-τριών.
* Γενική ανακοίνωση.
* Γενική ανακοίνωση σε θαλάμους όπου έχει δηλωθεί παρουσία νοσηλευτών-τριών.
* Η ενδοεπικοινωνία να είναι hands free – Duplex, αλλά να υπάρχει μπουτόν "push to talk" ώστε να παρακάμπτεται η hands free λειτουργία σε περιπτώσεις όπου υπάρχει μεγάλος θόρυβος background και οι νοσηλευτές-τριες δεν μπορούν να ελέγξουν τη συνομιλία.
* Δυνατότητα μυστικότητας.

Σε θέματα ασφάλειας και συντήρησης, το σύστημα θα έχει τις εξής δυνατότητες :

1. Σε περίπτωση βλάβης της τροφοδοσίας τάσεως, οι κλήσεις και οι παρουσίες θα διατηρούνται για 24 ώρες περίπου και θα εμφανίζονται πάλι μετά την αποκατάσταση της βλάβης.
2. Σε περίπτωση βλάβης του ελεγκτή τμήματος, το σύστημα θα συνεχίζει να εκτελεί τις βασικές του λειτουργίες.
3. Τα φωτιστικά διαδρόμου θα πρέπει να αποτελούνται από Led και όχι από λυχνίες πυρακτώσεως για λόγους υψηλής διάρκειας ζωής και χαμηλής κατανάλωσης. Επίσης τα χρώματα των πεδίων θα πρέπει να είναι διακριτά μόνο κατά τη διάρκεια των κλήσεων ώστε να μην γίνεται σύγχυση από το ηλιακό φως. Θα πρέπει να είναι ορατά από μεγάλη απόσταση και η γωνία θέασης να είναι 180ο.
4. Όλα τα φωτιστικά διαδρόμου, που περιέχουν τα ενεργά ηλεκτρονικά στοιχεία κάθε δωματίου, θα διαθέτουν ασφάλειες. Έτσι θα προστατεύονται όχι μόνο τα φωτιστικά αλλά και οι μονάδες του δωματίου.
5. Πιθανή βλάβη στα φωτιστικά διαδρόμου, η αντικατάστασή τους δεν θα διακόπτει τη λειτουργία του συστήματος.
6. Σε περίπτωση σύζευξης του συστήματος με dect, οι αριθμοί των δωματίων κλήσης και οι τύποι των κλήσεων, θα μπορούν να εμφανίζονται στις συσκευές dect του προσωπικού που έχουν προγραμματιστεί γι’ αυτό.
7. Όλα τα δωμάτια μιας κλινικής θα συνδέονται με τον ελεγκτή τμήματος και θα σχηματίζουν κανάλι δεδομένων (data bus), μέσω των τερματικών μονάδων δωματίων. Στις μονάδες αυτές θα καταλήγουν επίσης οι καλωδιώσεις των μονάδων του δωματίου .

**4. ΤΕΧΝΙΚΕΣ ΠΡΟΔΙΑΓΡΑΦΕΣ ΥΛΙΚΩΝ ΣΥΣΤΗΜΑΤΟΣ ΚΛΗΣΗΣ ΝΟΣΗΛΕΥΤΩΝ-ΤΡΙΩΝ**

Η εγκατάσταση κλήσης νοσηλευτή-τριας με αμφίπλευρη ομιλία θα περιλαμβάνει:

|  |  |  |
| --- | --- | --- |
| Α/Α | ΕΙΔΟΣ ΣΥΣΤΗΜΑΤΟΣ ΚΛΗΣΗΣ ΝΟΣΗΛΕΥΤΗ-ΤΡΙΑΣ  | ΠΟΣΟΤΗΤΑ(Τεμ.) |
| 1 | Μονάδες κλήσης νοσηλευτή-τριας – Χειριστήριο ασθενούς από κλίνη  | 36 τεμ. |
| 2 | Πρίζες Χειριστηρίων επί της κονσόλας άνωθεν της κλίνης | 36 τεμ. |
| 3 | Μονάδες κλήσης νοσηλευτή-τριας με κορδόνι στα W.C. των θαλάμων  | 12 τεμ. |
| 4 | Μονάδες παρουσίας/ακύρωσης κλήσης στα W.C. των θαλάμων | 12 τεμ. |
| 5 | Τερματικές μονάδες θαλάμων ασθενών με μεγάφωνο, μικρόφωνο ενδοεπικοινωνίας Duplex | 12 τεμ. |
| 6 | Ενδεικτικά φωτιστικά διαδρόμου τριών πεδίων led των θαλάμων  | 12 τεμ. |
| 7 | Τερματικός σταθμός στάσης νοσηλευτών-τριών | 1 τεμ. |
| 8 | Κεντρικός ελεγκτής του συστήματος | 1 τεμ. |
| 9 | Τροφοδοτικό του συστήματος  | 1 τεμ.  |

1. Χειριστήριο ασθενούς από κλίνη – Μονάδα κλήσης νοσηλευτών-τριών

|  |  |
| --- | --- |
| Σκοπός | Κλήση νοσηλευτών-τριών |
| Χρήστης | Ασθενής |
| Περιγραφή | Χειριστήριο με εργονομικό καλαίσθητο σχήμα, με σώμα από λείο άθραυστο υλικό (ABS) ανθεκτικό και εύκολο στους καθαρισμούς. Θα περιλαμβάνει:* Μπουτόν κλήσης νοσηλευτών-τριών
* Λυχνία εφησύχασης
* Μπουτόν ελέγχου φωτιστικού
* Λήπτη ασφαλείας - αυτόματης αποσύμπλεξης για προστασία από βίαιη χρήση
* Επίτοιχη βάση στήριξης χειριστηρίου
 |
| Εγκατάσταση | Στην κονσόλα άνωθεν κλίνης ασθενών, στήριξη επί τοίχου |

2. Πρίζα Χειριστηρίου επί της κονσόλας άνωθεν της κλίνης

|  |  |
| --- | --- |
| Σκοπός | Σύνδεση με το Χειριστήριο ασθενούς |
| Χρήστης |  |
| Περιγραφή | Κατάλληλη για εγκατάσταση στην κονσόλα άνωθεν κλίνης. Θα περιλαμβάνει:* Πρίζα πολυπολική αυτόματης αποσύμπλεξης – ασφαλείας για προστασία από βίαιη χρήση
 |
| Εγκατάσταση | Στην κονσόλα (μονάδα άνωθεν κλίνης ασθενών) |

3. Μονάδες κλήσης νοσηλευτή-τριας με κορδόνι στα W.C. των θαλάμων

|  |  |
| --- | --- |
| Σκοπός | Κλήση νοσηλευτών-τριών |
| Χρήστης | Ασθενής |
| Περιγραφή | Θα φέρει μεταλλικό πλαίσιο βάση για στήριξη με βίδες σε εξωτερικό κουτί, στο οποίο θα είναι προσαρμοσμένο το ηλεκτρονικό κύκλωμα. Θα φέρει πρόσοψη από λείο άθραυστο υλικό (ABS) ανθεκτικό και εύκολο στους καθαρισμούς. Θα περιλαμβάνει επίσης:* Κόκκινο πλαστικό κορδόνι μήκους 2,5m. με κόκκινη πλαστική τριγωνική χειρολαβή στο κάτω άκρο του. Σε περίπτωση βίαιης χρήσης το κορδόνι θα πρέπει να αποσυμπλέκεται.
* Oπίσθιo Led εφησύχασης κλήσης
 |
| Εγκατάσταση | Πλησίον της λεκάνης και του ντους σε ύψος 2,5m. από το δάπεδο, με βίδες σε εξωτερικό κουτί. |

4. Μονάδες παρουσίας/ακύρωσης κλήσης στα W.C. των θαλάμων

|  |  |
| --- | --- |
| Σκοπός | Κλήση νοσηλευτών, παρουσία νοσηλευτών, ακύρωση κλήσης. |
| Χρήστης | Νοσηλευτικό προσωπικό, ασθενείς και επισκέπτες |
| Περιγραφή | Θα φέρει μεταλλικό πλαίσιο βάση για στήριξη με βίδες σε εξωτερικό κουτί, στο οποίο θα είναι προσαρμοσμένο το ηλεκτρονικό κύκλωμα. Θα φέρει πρόσοψη από λείο άθραυστο υλικό ανθεκτικό και εύκολο στους καθαρισμούς. Θα περιλαμβάνει επίσης: * ένα κόκκινο μπουτόν κλήσης με ενσωματωμένο Led εφησύχασης
* ένα πράσινο μπουτόν παρουσίας – ακύρωσης με ενσωματωμένο Led επιβεβαίωσης
* πίσω από τα μπουτόν θα υπάρχουν Led τα οποία θα δίνουν, σε ηρεμία, απαλό φωτισμό προσανατολισμού επιτρέποντας στον ασθενή και στους νοσηλευτές να τα βρίσκουν εύκολα το βράδυ.
* βομβητή
 |
| Εγκατάσταση | Πλησίον της εισόδου του κοινόχρηστου W.C. σε ύψος 1,5m. από το δάπεδο, με βίδες σε εξωτερικό κουτί. |

5. Τερματικές μονάδες θαλάμων ασθενών με μεγάφωνο, μικρόφωνο ενδοεπικοινωνίας Duplex

|  |  |
| --- | --- |
| Σκοπός | Σταθμός ενδοεπικοινωνίας για τους ασθενείς και τους νοσηλευτές-τριες, που θα περιλαμβάνει όλα τα αναγκαία για κλήσεις νοσηλευτών-τριών. |
| Χρήστης | Νοσηλευτικό προσωπικό, ασθενείς και επισκέπτες |
| Περιγραφή | Θα φέρει μεταλλικό πλαίσιο βάση για στήριξη με βίδες σε εξωτερικό κουτί, στο οποίο θα είναι προσαρμοσμένο το ηλεκτρονικό κύκλωμα. Θα φέρει πρόσοψη από λείο άθραυστο υλικό ανθεκτικό και εύκολο στους καθαρισμούς.Η μονάδα θα περιλαμβάνει επίσης τα κάτωθι στοιχεία:* το έξυπνο ψηφιακό interface – επεξεργαστή σημάτων
* το ψηφιακό interface Duplex hands free ενδοεπικοινωνίας
* ένα μεγάλο κόκκινο μπουτόν κλήσης με ενσωματωμένο Led εφησύχασης
* ένα πράσινο μπουτόν παρουσίας – ακύρωσης με ενσωματωμένο Led επιβεβαίωσης
* πίσω από τα μπουτόν θα υπάρχουν Led τα οποία θα δίνουν, σε ηρεμία, απαλό φωτισμό προσανατολισμού επιτρέποντας στον ασθενή και στους νοσηλευτές-τριες να τα βρίσκει εύκολα το βράδυ.
* βομβητής με ρυθμιζόμενη ένταση (από τους νοσηλευτές-τριες)
* ενσωματωμένο ενισχυτή ήχου
* μεγάφωνο – μικρόφωνο
 |
| Εγκατάσταση | Πλησίον της εισόδου του θαλάμου σε οπτική επαφή με τις κλίνες ασθενών σε ύψος 1,5m. από το δάπεδο, με βίδες σε εξωτερικό κουτί. |

6. Ενδεικτικά φωτιστικά διαδρόμου τριών πεδίων led των θαλάμων

|  |  |
| --- | --- |
| Σκοπός | Οπτικές φωτεινές ενδείξεις |
| Χρήστης | Νοσηλευτικό προσωπικό |
| Περιγραφή | Το φωτιστικό θα είναι μικρού μεγέθους καλαίσθητο και θα αποτελείται από τρία φωτεινά πεδία με ενσωματωμένες σειρές led (πράσινο πεδίο παρουσίας, κόκκινο πεδίο κλήσης, κίτρινο πεδίο κλήσης W.C.). Οι ενδείξεις θα είναι ορατές από μακριά και από όλες τις γωνίες (180ο) . |
| Εγκατάσταση | Στο διάδρομο, πάνω από την πόρτα του θαλάμου |

7. Τερματικός σταθμός στάσης νοσηλευτών-τριών

|  |  |
| --- | --- |
| Σκοπός | Σταθμός ενδοεπικοινωνίας για τους νοσηλευτές-τριες, που θα περιλαμβάνει όλα τα αναγκαία για τον έλεγχο λειτουργίας του συστήματος κλήσης . |
| Χρήστης | Νοσηλευτικό προσωπικό |
| Περιγραφή | Θα φέρει μεταλλικό πλαίσιο βάση για στήριξη με βίδες σε εξωτερικό κουτί, στο οποίο θα είναι προσαρμοσμένο το ηλεκτρονικό κύκλωμα. Θα φέρει πρόσοψη από λείο άθραυστο υλικό ανθεκτικό και εύκολο στους καθαρισμούς.Η μονάδα θα περιλαμβάνει επίσης τα κάτωθι στοιχεία:* το έξυπνο ψηφιακό interface – επεξεργαστή σημάτων
* το ψηφιακό interface Duplex hands free ενδοεπικοινωνίας
* οθόνη ενδείξεων LCD και πληκτρολόγιο χειρισμών ενδοεπικοινωνίας
* ένα μεγάλο κόκκινο μπουτόν κλήσης με ενσωματωμένο Led εφησύχασης
* ένα πράσινο μπουτόν παρουσίας – ακύρωσης με ενσωματωμένο Led επιβεβαίωσης
* πίσω από τα μπουτόν θα υπάρχουν Led τα οποία θα δίνουν, σε ηρεμία, απαλό φωτισμό προσανατολισμού επιτρέποντας στον ασθενή και στους νοσηλευτές να τα βρίσκει εύκολα το βράδυ.
* βομβητής με ρυθμιζόμενη ένταση (από τους νοσηλευτές-τριες)
* ενσωματωμένο ενισχυτή ήχου
* μεγάφωνο – μικρόφωνο
 |
| Εγκατάσταση | Στη στάση νοσηλευτών-τριών, με βίδες σε εξωτερικό κουτί |

8. Κεντρικός ελεγκτής του συστήματος

|  |  |
| --- | --- |
| Σκοπός | Μονάδα ελέγχου και επικοινωνίας του συστήματος κλήσης |
| Περιγραφή | - Controller XT 100SL 34.90.2201, ώστε να συμβαδίζει με τον υπάρχων ελεγκτή του συστήματος κλήσης νοσηλευτών-τριών με ενδοεπικοινωνία των υπόλοιπων κλινικών του Νοσοκομείου  |
| Εγκατάσταση | Στο control room του Νοσοκομείου με επιτοίχια τοποθέτηση |

### 9. Τροφοδοτικό του συστήματος

|  |  |
| --- | --- |
| Σκοπός | Τροφοδοσία του συστήματος κλήσης νοσηλευτών-τριών |
| Περιγραφή | * switched power supply, 230VAC / 24VDC
* ρεύμα στα 24VDC έως 10A
* απόδοση > 85%
* ηλεκτρονική προστασία έναντι βραχυκυκλώματος
* παράσιτα σύμφωνα με EN550011
* μόνωση σύμφωνα με EN60950
 |
| Εγκατάσταση | Σε κεντρικό σημείο της ηλεκτρολογικής εγκατάστασης της κλινικής |

### Απολύμανση εξοπλισμού

Όλος ο άνωθεν εξοπλισμός του συστήματος κλήσης θα έχει τη δυνατότητα, χωρίς αλλοίωσή του, να καθαρίζεται / απολυμαίνεται με υποχλωριώδη διαλύματα.

### 5. ΕΡΓΑΣΙΕΣ ΚΑΙ ΥΛΙΚΑ ΑΠΟΞΗΛΩΣΗΣ, ΕΓΚΑΤΑΣΤΑΣΗΣ ΤΟΥ ΣΥΣΤΗΜΑΤΟΣ

### Οι εργασίες αποξήλωσης του παλιού συστήματος καθώς και οι εργασίες εγκατάστασης του νέου συστήματος κλήσης νοσηλευτών-τριών με ενδοεπικοινωνία, θα υλοποιηθούν από το προσωπικό του Τεχνικού Τμήματος της Τεχνικής Υπηρεσίας του Νοσοκομείου, συνυπολογίζοντας τα οποιαδήποτε υλικά χρειαστούν για την εγκατάσταση (καλώδια UTP και H07VV-F, πλαστικά κανάλια, βάσεις στήριξης πρίζας τύπου Legrand Mosaic και εξωτερικά κουτιά διακόπτη).

**6. ΠΡΟΓΡΑΜΜΑΤΙΣΜΟΣ ΤΟΥ ΣΥΣΤΗΜΑΤΟΣ ΚΛΗΣΗΣ ΝΟΣΗΛΕΥΤΩΝ-ΤΡΙΩΝ ΜΕ ΕΝΔΟΕΠΟΙΚΟΝΩΝΙΑ**

Ο προγραμματισμός του συστήματος κλήσης νοσηλευτών-τριών με ενδοεπικοινωνία θα υλοποιηθεί από εξειδικευμένο συνεργείο της εταιρείας, που έχει προμηθεύσει το σύστημα, μετά το πέρας της εγκατάστασης του συστήματος από το προσωπικό του Τεχνικού Τμήματος της Τεχνικής Υπηρεσίας του Νοσοκομείου.

**7. ΥΠΟΧΡΕΩΣΕΙΣ ΑΝΑΔΟΧΟΥ**

Οι οικονομικοί φορείς και συνεπώς ο Ανάδοχος, με μόνη την υποβολή της προσφοράς τους, αναγνωρίζουν ότι η αναφερόμενη Τεχνική Περιγραφή είναι κατάλληλη και επαρκής για την εκτέλεση του αντικειμένου της σύμβασης και ότι αναλαμβάνουν κάθε υποχρέωση, κίνδυνο ή συνέπεια που απορρέει από την εφαρμογή τους και θα συμμορφώνονται με τις οδηγίες της Τεχνικής Υπηρεσίας του Νοσοκομείου σε κάθε θέμα που έχει σχέση με την προμήθεια και προγραμματισμό του συστήματος κλήσης νοσηλευτών-τριών με ενδοεπικοινωνία.

Ο Ανάδοχος υποχρεούται με το πέρας των εργασιών εγκατάστασης, από το προσωπικό του Τεχνικού Τμήματος της Τεχνικής Υπηρεσίας του Νοσοκομείου, να διενεργήσει δοκιμαστικό έλεγχο λειτουργίας του συστήματος κλήσης νοσηλευτών-τριών με ενδοεπικοινωνία και να παραδώσει το σύστημα σε καλή λειτουργία.

Ο Ανάδοχος υποχρεούται να εκπαιδεύσει το νοσηλευτικό προσωπικό στον τρόπο χειρισμού του συστήματος κλήσης νοσηλευτών-τριών με ενδοεπικοινωνία και το τεχνικό προσωπικό στη λειτουργία, στον έλεγχο και στην αποκατάσταση βλαβών του συστήματος.

Ο Ανάδοχος υποχρεούται να παραδώσει τα υπό προμήθεια υλικά εντός εξήντα (60) ημερολογιακών ημερών από την ημερομηνία υπογραφής της σύμβασης και να ολοκληρώσει τον προγραμματισμό του συστήματος κλήσης νοσηλευτών-τριών το πολύ εντός είκοσι (20) ημερολογιακών ημερών από το πέρας των εργασιών εγκατάστασης του συστήματος από το Τεχνικό Τμήμα της Τεχνικής Υπηρεσίας του Νοσοκομείου.

**8. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΟΙΚΟΝΟΜΙΚΩΝ ΦΟΡΕΩΝ**

Προκειμένου να διαπιστωθεί η επαγγελματική αξιοπιστία και οι τεχνικές δυνατότητες των οικονομικών φορέων, ο κάθε οικονομικός φορέας πρέπει να προσκομίσει και τα εξής δικαιολογητικά με την Τεχνική Προσφορά του:

1. Ο οικονομικός φορέας και ο οίκος κατασκευής, του συστήματος κλήσης νοσηλευτών-τριών με ενδοεπικοινωνία, θα πρέπει να διαθέτουν πιστοποιητικό διασφάλισης ποιότητας ISO 9001:2015 . Ο οικονομικός φορέας στο πεδίο πιστοποίησης τη διακίνηση και τεχνική υποστήριξη τέτοιων οπτικοακουστικών συστημάτων και ο οίκος κατασκευής για την κατασκευή τέτοιων οπτικοακουστικών συστημάτων.
2. Ο προς εγκατάσταση εξοπλισμός θα πρέπει να συνοδεύεται με δήλωση συμμόρφωσης CE για την τήρηση των διεθνών/ευρωπαϊκών προτύπων εν ισχύ, όπως η EMC και η LVD οδηγία.
3. Ο οικονομικός φορέας θα πρέπει να τεκμηριώνει επαρκώς ότι μπορεί να ανταπεξέλθει στις απαιτήσεις της υπό ανάθεσης προμήθειας, προσκομίζοντας υπεύθυνη δήλωση για τα παρακάτω:
* Ότι τα υποβληθέντα με την προσφορά τεχνικά στοιχεία και φυλλάδια είναι αληθή.
* Ότι τα υπό προμήθεια υλικά, όπως περιγράφονται στην παράγραφο 4 της παρούσας Τεχνικής Περιγραφής είναι καινούργια και αμεταχείριστα χωρίς ελαττώματα.
* Ότι θα παραδώσει πλήρη σειρά τευχών με οδηγίες χρήσης και λειτουργίας και οδηγίες συντήρησης και επισκευής (Service Manual) στην Ελληνική ή Αγγλική γλώσσα.
* Ότι συμφωνεί με όλους τους όρους της παρούσας Τεχνικής Περιγραφής.
* Εγγύηση καλής λειτουργίας όλων των υλικών, του συστήματος κλήσης νοσηλευτών-τριών με ενδοεπικοινωνία όπως περιγράφονται στην παράγραφο 4 της παρούσας Τεχνικής Περιγραφής, για χρονικό διάστημα ενός (1) έτους.

**ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ**

Όσοι επιθυμούν να συμμετέχουν στην διαδικασία του διαγωνισμού θα πρέπει να υποβάλλουν την προσφορά τους με τα απαραίτητα δικαιολογητικά στην Γραμματεία του Νοσοκομείου μέχρι την **23/2/2023 ημέρα Πέμπτη και ώρα 14.30** (με οποιονδήποτε τρόπο και αν αυτή κατατίθεται ή αποστέλλεται) επί ποινή απόρριψης.

Εμπρόθεσμες θεωρούνται οι προσφορές που θα έχουν περιέλθει σε έντυπη μορφή στην Υπηρεσία μέχρι την παραπάνω ημερομηνία και ώρα.

Προσφορές που κατατίθενται μετά την παραπάνω ημερομηνία και ώρα, είναι εκπρόθεσμες και επιστρέφονται από την Υπηρεσία, χωρίς να αποσφραγισθούν.

 Η αξιολόγηση των προσφορών θα γίνει από αρμόδια επιτροπή στις **24/2/2023 ημέρα Παρασκευή και ώρα 11.00.**

**ΠΡΟΣΟΝΤΑ ΚΑΙ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ - ΚΑΤΑΡΤΙΣΗ – ΥΠΟΒΟΛΗ ΠΡΟΣΦΟΡΩΝ**

1. Δικαίωμα συμμετοχής στο διαγωνισμό έχουν:

 α) τα φυσικά ή νομικά πρόσωπα.

 β) ενώσεις προμηθευτών που υποβάλουν κοινή προσφορά.

 γ) συνεταιρισμοί

 δ) κοινοπραξίες προμηθευτών

που δραστηριοποιούνται στην χώρα μας στον τομέα του διαγωνιστικού αντικειμένου και σύμφωνα με τις απαιτήσεις του κειμένου των τεχνικών προδιαγραφών.

 Οι ενώσεις και οι κοινοπραξίες δεν υποχρεούνται να λαμβάνουν ορισμένη νομική μορφή προκειμένου να υποβάλουν την προσφορά. Η επιλεγείσα ένωση ή κοινοπραξία υποχρεούται να πράξει τούτο εάν κατακυρωθεί σε αυτή η σύμβαση εφόσον η λήψη ορισμένης νομικής μορφής είναι αναγκαία για την ορθή εκτέλεση της σύμβασης.

1. Κάθε προσφορά συντάσσεται σύμφωνα με τα αναφερόμενα στο Ν.4412/2016 στην Ελληνική γλώσσα και υποβάλλεται, **επί ποινή αποκλεισμού**, μέσα σε καλά σφραγισμένο φάκελο, στον οποίο στο **εξωτερικό μέρος** αυτού θα αναγράφονται ευκρινώς:

α. Η λέξη «ΠΡΟΣΦΟΡΑ» με κεφαλαία γράμματα.

β. Ο πλήρης τίτλος της Υπηρεσίας που διενεργεί το διαγωνισμό:

 γ. Ο αριθμός της διακήρυξης:

δ. Τα στοιχεία του αποστολέα (**Διεύθυνση - Ταχ.Κώδικας - τηλ. επικοινωνίας ,email**).

1. Εντός του φακέλου συμμετοχής θα τοποθετηθεί:

**Α)** Σφραγισμένος φάκελος, με την ένδειξη **«ΤΕΧΝΙΚΗ ΠΡΟΣΦΟΡΑ/ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»**,σε δύο (2) αντίγραφα στον οποίο επί ποινή αποκλεισμού στο εξωτερικό μέρος θα αναγραφούν τα στοιχεία του συμμετέχοντα, ο τίτλος της Υπηρεσίας που διενεργεί τον διαγωνισμό και ο αριθμός διακήρυξης**.**

**Β)** Σφραγισμένος φάκελος, με την **ένδειξη «ΟΙΚΟΝΟΜΙΚΗ ΠΡΟΣΦΟΡΑ»,** **σε δύο (2) αντίγραφα στον οποίο επί ποινή αποκλεισμού** στο εξωτερικό μέρος θα αναγραφούν τα στοιχεία του συμμετέχοντα, ο τίτλος της Υπηρεσίας που διενεργεί τον διαγωνισμό και ο αριθμός διακήρυξης**.**

Στον φάκελο της **«ΤΕΧΝΙΚΗΣ ΠΡΟΣΦΟΡΑΣ/ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»**, κατατίθενται  **σε δύο (2) αντίγραφα επί ποινή αποκλεισμού** τα κάτωθι :

**Τα δικαιολογητικά συμμετοχής είναι τα εξής**:

**1**.Υπεύθυνη δήλωσητης παρ. 4 του άρθρου 8 του ν. 1599/1986, όπως εκάστοτε ισχύει (σύμφωνα με το υπόδειγμα).

Η απαιτούμενη υπεύθυνη δήλωση υπογράφεται, επί εταιριών περιορισμένης ευθύνης (Ε.Π.Ε.), Ιδιωτικών Κεφαλαιουχικών εταιρειών (Ι.Κ.Ε.) και προσωπικών εταιριών (Ο.Ε. και Ε.Ε.) από τον διαχειριστή τους ή πρόσωπο ειδικώς εξουσιοδοτημένο για τον συγκεκριμένο διαγωνισμό και επί ανωνύμων εταιριών (Α.Ε.) από τον νόμιμο εκπρόσωπο της ή πρόσωπο ειδικώς εξουσιοδοτημένο για τον συγκεκριμένο διαγωνισμό.

 **2**. Τα αποδεικτικά έγγραφα νομιμοποίησης του προσφέροντος ή του υποψηφίου Νομικού Προσώπου (άρθρο 93 Ν.4412/2016).

3. Παραστατικό εκπροσώπησης μόνο αν οι οικονομικοί φορείς συμμετέχουν με αντιπρόσωπο τους (άρθρο 93 Ν.4412/2016).

**Η τεχνική προσφορά** επί ποινής αποκλεισμού θα πρέπει να περιέχει

 α) στοιχεία (προσπέκτους, εγχειρίδια) της Τεχνικής Προσφοράς του Υποψήφιου Προμηθευτή όπως αυτά ορίζονται στο άρθρο 94 του Ν.4412/2016 και

 β) το φύλλο συμμόρφωσης στις απαιτούμενες Τεχνικές Προδιαγραφές της παρούσας Διακήρυξης (με παραπομπές).

 Σημειώνεται ότι επί ποινή απόρριψης στο φάκελο αυτό δεν πρέπει να περιλαμβάνονται οικονομικά στοιχεία.

 Σε περίπτωση που τα ΤΕΧΝΙΚΑ στοιχεία της προσφοράς δεν είναι δυνατόν, λόγω του μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φακέλου.

Στον **ΚΛΕΙΣΤΟ ΦΑΚΕΛΟ** με την ένδειξη «**ΟΙΚΟΝΟΜΙΚΗ ΠΡΟΣΦΟΡΑ**», τοποθετείται η οικονομική προσφορά, επί ποινή αποκλεισμού **σε δύο (2) αντίγραφα**  η οποία θα περιέχει τα οικονομικά στοιχεία της προσφοράς, επί ποινή απόρριψης, διαμορφωμένα ως εξής:

* Η προσφερόμενη τιμή περιλαμβάνει το σύνολο των επιβαρύνσεων (προβλεπόμενοι φόροι, δασμοί, ασφάλιστρα, νόμιμες κρατήσεις και άλλες σχετικές δαπάνες) εκτός του Φ.Π.Α., ο οποίος θα αναφέρεται χωριστά.
* Σε περιπτώσεις υπηρεσιών/ υλικών που προσφέρονται δωρεάν, θα αναγράφεται στην οικεία θέση της οικονομικής προσφοράς η ένδειξη «ΔΩΡΕΑΝ».
* Οι προσφερόμενη τιμή θα δοθεί σε ευρώ (EURO) και θα αναγραφεί αριθμητικώς και ολογράφως.
* Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως, λαμβάνεται υπόψη η τιμή ολογράφως.
* Στην προσφορά θα αναγράφεται το ποσοστό Φ.Π.Α. επί τοις εκατό στο οποίο υπάγεται το προσφερόμενη είδος και θα βαρύνει το Νοσοκομείο.
* Η προσφερόμενη τιμή είναι δεσμευτική για τον συμμετέχοντα μέχρι την ολοκλήρωση της σύμβασης. Αποκλείεται οποιαδήποτε αναθεώρηση της τιμής της προσφοράς και οποιαδήποτε αξίωση του συμμετέχοντα πέραν του προσφερόμενου αντίτιμου.

Οι προσφορές, επί ποινή απόρριψης, δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε αρμόδια επιτροπή παραλαβής και αποσφράγισης των προσφορών πρέπει κατά τον έλεγχο να καθαρογράψει την τυχόν διόρθωση, να μονογράψει και να σφραγίσει αυτήν. Η προσφορά απορρίπτεται όταν υπάρχουν σ΄ αυτήν διορθώσεις οι οποίες την καθιστούν ασαφή κατά την κρίση της επιτροπής αξιολόγησης των προσφορών**.**

 Ο προσφέρων, εφόσον δεν έχει ασκήσει εμπροθέσμως την ένσταση του άρθρου 127 του Ν.4412/2016 κατά της διακήρυξης του διαγωνισμού, ή έχει απορριφθεί η ανωτέρω ένσταση, θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης/πρόσκλησης και δεν δύναται, με την προσφορά του ή με οιονδήποτε άλλο τρόπο, να αποκρούσει, ευθέως ή εμμέσως, τους ανωτέρω όρους**.** Μετά την κατάθεση της προσφοράς, επί νομίμως υποβληθέντων δικαιολογητικών, οι διαγωνιζόμενοι παρέχουν διευκρινίσεις μόνο όταν αυτές ζητούνται από αρμόδιο όργανο είτε κατά την ενώπιον του διαδικασία, είτε κατόπιν εγγράφου της Υπηρεσίας, (σύμφωνα με το άρθρο 102 του Ν.4412/2016). Από τις διευκρινίσεις, οι οποίες παρέχονται, σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία για τα οποία υποβλήθηκε σχετικό αίτημα από το αρμόδιο όργανο.

 Οι προσφορές ισχύουν και δεσμεύουν τους συμμετέχοντες για χρονικό διάστημα **365 ημερών** από την επόμενη της διενέργειας του διαγωνισμού, καθώς και για το χρόνο που αποδέχονται να παρατείνουν την προσφορά τους. Προσφορά που ορίζει χρόνο ισχύος μικρότερο του προβλεπόμενου από την παρούσα διακήρυξη, απορρίπτεται σαν απαράδεκτη.

 Η ανάδειξη του μειοδότη αναδόχου θα γίνει ανά είδος με κριτήριο κατακύρωσης την πλέον συμφέρουσα α­πό οικονομική άποψή προσφορά αποκλειστικά βάσει της τιμής (**χαμηλότερη προσφερόμενη τιμή**). Συνεπώς, για την αξιολόγηση των προσφορών θα ληφθεί υπόψη αποκλειστικά η χαμηλότερη από τις προσφερόμενες τιμές. Υπό την επιφύλαξη όσων ορίζονται στο άρθρο 103 παρ. 3, 4, και 5 του Ν.4412/2016, η κατακύρωση θα γίνει στον συμμετέχοντα με τη χαμηλότερη τιμή, από εκείνους των οποίων οι προσφορές θα έχουν κριθεί ως αποδεκτές με βάση τις τεχνικές προδιαγραφές και τους όρους της διακήρυξης.

 Στην περίπτωση που ευρίσκονται προσφορές με την ίδια ακριβώς τιμή αυτές θεωρούνται ισότιμες. Στην περίπτωση αυτή η ανάδειξη του μειοδότη θα πραγματοποιηθεί κατόπιν κλήρωσης βάσει των διατάξεων του Ν.4412/2016.

 Προσφορές αόριστες, ανεπίδεκτες εκτίμησης ή υπό αίρεση απορρίπτονται ως απαράδεκτες. Επίσης, απορρίπτονται ως απαράδεκτες οι προσφορές που παρουσιάζουν αποκλίσεις από τις τεχνικές προδιαγραφές της διακήρυξης, καθόσον αποτελούν όλες απαράβατους όρους.

**ΠΡΟΣΦΕΡΟΜΕΝΗ ΤΙΜΗ**

**1.** Να δοθεί μια τιμή ανά είδος .

 Η προσφερόμενη τιμή θα αναγράφεται σε ευρώ και θα περιλαμβάνει τις νόμιμες κρατήσεις, εκτός του αναλογούντα ΦΠΑ.

2. Η τιμή δεσμεύει τον ανάδοχο για όλη την διάρκεια ισχύος της σύμβασης και σε τυχόν παράταση αυτής.

3. Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

4. Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη.

5. Στο διαγωνισμό δεν γίνονται δεκτές αντιπροσφορές. Σε περίπτωση υποβολής τους απορρίπτονται, ως απαράδεκτες. Εναλλακτικές προσφορές δεν γίνονται δεκτές. Στην περίπτωση αυτή θα απορρίπτεται η προσφορά στο σύνολό της.

**ΚΑΤΑΚΥΡΩΣΗ**

1. Η κατακύρωση θα γίνει στον συμμετέχοντα που η προσφορά του είναι αποδεκτή με βάση τους καθοριζόμενους στις τεχνικές προδιαγραφές και τη διακήρυξη ουσιώδεις όρους και προσφέρει τη πλέον συμφέρουσα από οικονομική άποψή προσφορά αποκλειστικά βάσει της τιμής (μειοδοτική κατακύρωση) σύμφωνα με το άρθρο 103 του Ν.4412/2016.

2. Η κατακύρωση του διαγωνισμού θα γίνει με σχετική απόφαση του Δ.Σ. του Νοσοκομείου.

**ΧΡΟΝΟΣ ΙΣΧΥΣ ΤΗΣ ΣΥΜΒΑΣΗΣ**

 Η διάρκεια της σύμβασης είναι για ένα (1) έτος αμέσως μόλις υπογραφεί. Η διάρκεια της σύμβασης με τμηματικές παραδόσεις ισχύει για ένα (1) έτος.

 Το Νοσοκομείο με μονομερή απόφαση του Διοικητικού Συμβουλίου του κατόπιν απόλυτης και αιτιολογημένης κρίσης του, διατηρεί το δικαίωμα λύσεως της σύμβασης. Η διακοπή της σύμβασης θα είναι υποχρεωτική για την ανάδοχο εταιρεία η οποία θα παραιτείται ρητά από κάθε αξίωση ή απαίτηση.

**ΚΑΝΟΝΕΣ ΔΗΜΟΣΙΟΤΗΤΑΣ**

Το πλήρες κείμενο της διακήρυξης θα αναρτηθεί στην ιστοσελίδα του Νοσοκομείου στην ιστοσελίδα στη ΔΙΑΥΓΕΙΑ και στο ΚΗΜΔΗΣ.

**ΕΞΟΦΛΗΣΗ ΤΙΜΟΛΟΓΙΩΝ**

Η εξόφληση του προμηθευτή θα γίνεται βάσει του Ν.4152/2013 υποπαρ.Ζ5, ΠΔ 584/1975, αρθρ 1, ΠΟΛ 1274/2013 (Α 170) μετά την κατάθεση των απαιτούμενων δικαιολογητικών τα οποία περιγράφονται ακολούθως:

α) Τιμολόγιο – Δελτίο Αποστολής

β) Πιστοποιητικό Ασφαλιστικής Ενημερότητας

γ) Πιστοποιητικό Φορολογικής Ενημερότητας

δ) Υπεύθυνη δήλωση ότι τα είδη της σύμβασης είναι εντός παρατηρητηρίου τιμών (κωδ.- τιμή μονάδος) την ημερομηνία υποβολής της προσφοράς σας.

Σε περίπτωση που τα είδη είναι εκτός, θα αναφέρονται οι λόγοι (π.χ διαφ. τεχνικές προδιαγραφές)

Η πληρωμή θα γίνεται μέσω συστήματος διενέργειας ηλεκτρονικών πληρωμών( win banking) β βάση χρηματικού εντάλματος το οποίο εκδίδεται και θεωρείται από την οικονομική υπηρεσία του φορέα μας.

 **ΚΡΑΤΗΣΕΙΣ**

Ο προμηθευτής κατά την πληρωμή επιβαρύνεται με τις παρακάτω κρατήσεις :

α) Υπέρ Ψυχικής Υγείας 2% επί του ποσού του τιμολογίου, μετά την αφαίρεση του Φ.Π.Α. και κάθε άλλου παρακρατούμενου ποσού υπέρ τρίτου βάσει του Ν.3846/11.5.2010

β) Φόρος προμηθευτών 4%.

γ)Υπέρ Ε.Α.Α.ΔΗ.ΣΥ 0,1%

δ) ΧΑΡΤ/ΜΟ Ε.Α.Α.ΔΗ.ΣΥ 3% επί Ε.Α.Α.ΔΗ.ΣΥ

ε) ΟΓΑ ΧΑΡΤ/ΜΟΥ 20% επί ΧΑΡΤΟΣΗΜΟΥ Ε.Α.Α.ΔΗ.ΣΥ

**ΓΕΝΙΚΟΙ ΟΡΟΙ**

Εγγυητική επιστολή συμμετοχής δεν απαιτείται. Με την υπογραφή της σύμβασης ο προμηθευτής υποχρεούται στην έκδοση εγγυητικής επιστολής καλής εκτέλεσης ίση με το 4% της συμβατικής αξίας πλέον Φ.Π.Α. (άρθρο 72 Ν.4412/2016), καθώς και τα δικαιολογητικά κατακύρωσης (άρθρο 103 Ν.4412/2016).

Ο προμηθευτής που δεν προσέρχεται μέσα στην προθεσμία που του ορίστηκε να υπογράψει σχετική σύμβαση, κηρύσσεται υποχρεωτικά έκπτωτος από την κατακύρωση ή ανάθεση που έγινε στο όνομά του και από κάθε δικαίωμα που απορρέει από αυτήν, με απόφαση Διοικητικού συμβουλίου, ύστερα από γνωμοδότηση του αρμόδιου οργάνου.

Εκτός από τις κυρώσεις που προβλέπονται στο Κανονισμό Προμηθειών του Δημοσίου ο χορηγητής ευθύνεται και για κάθε μια ζημία που τυχόν θα προκύψει εις βάρος του νοσοκομείου από την μη εκτέλεση ή την κακή εκτέλεση της σύμβασης.

Ο Προμηθευτής δεν δικαιούται να μεταβιβάσει ή εκχωρήσει τη Σύμβαση ή μέρος αυτής ή τις εξ αυτής πηγάζουσες υποχρεώσεις του χωρίς την έγγραφη συναίνεση της Αναθέτουσας Αρχής.

Για ότι δεν προβλέπεται από τους όρους της παρούσας διακήρυξης, ισχύουν οι διατάξεις περί προμηθειών του Δημοσίου και των Ν.Π.Δ.Δ., ιδίως δε οι διατάξεις του Ν.2286/1995, του Ν.4412/2016 και των άρθρων 79 – 85 του Ν. 2362/1995,Ν.3846/2010 & Ν.3867/2010. Όλοι οι όροι της παρούσας κηρύσσονται ουσιώδεις.

 **Ο ΔΙΟΙΚΗΤΗΣ**

 **ΚΑΜΠΟΥΡΗΣ ΓΕΩΡΓΙΟΣ**

 **ΠΑΡΑΡΤΗΜΑ Α΄**

 **ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας:

Κατάστημα : ( Δ/νση-Οδός-Αριθμός-ΤΚ-FAX):

Ημερομηνία Έκδοσης:

Προς

(θα αναγραφεί η διεύθυνση της αναθέτουσας αρχής)

ΕΓΓΥΗΤΙΚΗ ΕΠΙΣΤΟΛΗ ΑΡ..............ΕΥΡΩ (€)

Έχουμε την τιμή να σας γνωρίσουμε ότι εγγυώμεθα δια της παρούσης εγγυητικής επιστολής ανέκκλητα και ανεπιφύλακτα , παραιτούμενοι του δικαιώματος της διαιρέσεως και διζήσεως μέχρι του ποσού των ΕΥΡΩ# € # υπέρ της Εταιρίας Δ/ΝΣΗ

Δια την καλή εκτέλεση των όρων της υπογραφομένης συμβάσεως για την προμήθεια σύμφωνα με την υπ`αριθμ………..Δ/ξή σας.

Το παραπάνω ποσό τηρούμε στη διάθεσή σας και θα καταβληθεί με μόνη τη δήλωσή σας, ολικά ή μερικά χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή έγγραφη ειδοποίησή σας.

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου.

Αποδεχόμαστε να παρατείνουμε την ισχύ της εγγύησης ύστερα από απλό έγγραφο της Υπηρεσίας σας με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Η παρούσα ισχύει μέχρι και την

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί (στο Δημόσιο και ΝΠΔΔ), συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε.

(ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ: Ο χρόνος ισχύος της εγγύησης πρέπει να είναι μεγαλύτερος από τον συμβατικό χρόνο φόρτωσης ή παράδοσης, κατά τον χρόνο που με βάση τη σύμβαση ο αγοραστής υποχρεούται να παραλάβει τα υλικά πλέον δύο (2) μήνες

 **ΥΠΟΔΕΙΓΜΑ ΣΥΜΒΑΣΗΣ ΠΡΟΜΗΘΕΙΑΣ**

 Μυτιλήνη σήμερα μεταξύ αφ΄ ενός του κ. ………………………………………………. που παρίσταται και ενεργεί ως Διοικητής του Γ.Ν. Μυτιλήνης «ΒΟΣΤΑΝΕΙΟ» στην προκειμένη περίπτωση , εκπροσωπεί νόμιμα το Ίδρυμα και αφετέρου της εταιρείας …………………………………. (δ/νση …………………………………………………… τηλ. , ΑΦΜ ) που εκπροσωπείται νόμιμα από τον , συμφωνήθηκαν και συνομολογήθηκαν τα παρακάτω :

 Μετά από το …………………. διαγωνισμό που διενεργήθηκε στις ………………… για την προμήθεια η ως άνω εταιρεία σύμφωνα με την υπ’ αριθμ. ………………………..απόφαση του Δ.Σ. αναλαμβάνει την προμήθεια στο Νοσοκομείο.

Α)Ποσότητα Συμβατικού Είδους

Β)Τιμή ανά μονάδα μέτρησης

**ΧΡΟΝΟΣ ΠΑΡΑΔΟΣΗΣ :** Εντός 3 εργάσιμωνημερών από την έγγραφηπαραγγελία του Νοσοκομείου. Σε περίπτωση διακοπής της θαλάσσιας συγκοινωνίας (π.χ. λόγω δυσμενών καιρικών φαινομένων απεργιών κλπ) ο χρόνος παράδοσης παρατείνεται για το αντίστοιχο χρονικό διάστημα).

**ΚΥΡΩΣΕΙΣ – ΠΟΙΝΙΚΕΣ ΡΗΤΡΕΣ**

Αν ο ανάδοχος καθυστερήσει την παράδοση του ως άνω εξοπλισμού ή μέρος αυτού πέραν του συμβατικού χρόνου παράδοσης, υποχρεούται στην καταβολή προστίμου προς το Νοσοκομείο σύμφωνα με το Ν.4412/2016.

**ΕΞΟΦΛΗΣΗ ΤΙΜΟΛΟΓΙΩΝ**

Η εξόφληση του προμηθευτή θα γίνεται βάσει του Ν.4152/2013 υποπαρ.Ζ5, ΠΔ 584/1975, αρθρ 1, ΠΟΛ 1274/2013 (Α 170) μετά την κατάθεση των απαιτούμενων δικαιολογητικών τα οποία περιγράφονται ακολούθως:

α) Τιμολόγιο – Δελτίο Αποστολής

β) Πιστοποιητικό Ασφαλιστικής Ενημερότητας

γ) Πιστοποιητικό Φορολογικής Ενημερότητας

δ) Υπεύθυνη δήλωση ότι τα είδη της σύμβασης είναι εντός παρατηρητηρίου τιμών (κωδ.- τιμή μονάδος) την ημερομηνία υποβολής της προσφοράς σας.

Σε περίπτωση που τα είδη είναι εκτός, θα αναφέρονται οι λόγοι (π.χ διαφ. τεχνικές προδιαγραφές)

Η πληρωμή θα γίνεται μέσω συστήματος διενέργειας ηλεκτρονικών πληρωμών( win banking) β βάση χρηματικού εντάλματος το οποίο εκδίδεται και θεωρείται από την οικονομική υπηρεσία του φορέα μας.

**ΚΡΑΤΗΣΕΙΣ**

Ο προμηθευτής κατά την πληρωμή επιβαρύνεται με τις παρακάτω κρατήσεις :

α) Υπέρ Ψυχικής Υγείας 2% επί του ποσού του τιμολογίου, μετά την αφαίρεση του Φ.Π.Α. και κάθε άλλου παρακρατούμενου ποσού υπέρ τρίτου βάσει του

 Ν.3846/11.5.2010

β) Φόρος προμηθευτών 4%.

γ)Υπέρ Ε.Α.Α.ΔΗ.ΣΥ 0,06%

δ) ΧΑΡΤ/ΜΟ Ε.Α.Α.ΔΗ.ΣΥ 3% επί Ε.Α.Α.ΔΗ.ΣΥ

ε) ΟΓΑ ΧΑΡΤ/ΜΟΥ 20% επί ΧΑΡΤΟΣΗΜΟΥ Ε.Α.Α.ΔΗ.ΣΥ

**ΔΙΑΡΚΕΙΑ ΣΥΜΒΑΣΗΣ**: Η διάρκεια σύμβασης που είναι για ένα (1) χρόνο αρχίζει από την …………………… μέχρι……………………………….

 Η διάρκεια της σύμβασης με τμηματικές παραδόσεις ισχύει για ένα χρόνο αμέσως μόλις υπογραφεί.

Το κείμενο της διακήρυξης είναι ισχυρότερο από κάθε άλλο κείμενο σχετικό με το διαγωνισμό, εκτός από προφανή σφάλματα και παραδρομές.

Επί διαφωνίας η διαφορά θα λύνεται από τα Ελληνικά Δικαστήρια και συγκεκριμένα τα Δικαστήρια Μυτιλήνης, σύμφωνα με την κείμενη Ελληνική Νομοθεσία, εφαρμοστέο δε δίκαιο είναι πάντοτε το Ελληνικό.

 Η ως άνω σύμβαση διέπεται από τους όρους του Ν.4412/2016 και τον Ν.2286/95.

 Λαμβανομένων υπόψη των όρων και συμφωνιών που περιέχονται στην από …………………………………………διακήρυξη του διαγωνισμού η οποία μαζί με την από …………………………………….. προσφορά του ανωτέρου αναδειχθέντος μειοδότη και τη δήλωση ότι έλαβε πλήρη γνώση των όρων της διακήρυξης του διαγωνισμού, των διατάξεων του Νόμου και των συνθηκών εκτέλεσης της σύμβασης, αποτελούν μαζί ένα ενιαίο αδιαίρετο και αναπόσπαστο σύνολο της σύμβασης.

 Σύμφωνα με τους όρους της από …………………….. διακήρυξης του διαγωνισμού επισυνάπτεται στην παρούσα η υπ' αριθμ. …………………

εγγυητική επιστολή καλής εκτέλεσης ευρώ ………………..€ αρ…………Τράπεζα………….ημερ. έκδοσης………………….

 Η ως άνω εγγυητική να ισχύει μέχρι την επιστροφή της στη τράπεζα.

 **ΓΕΝΙΚΟΙ ΟΡΟΙ**

1. Εκτός των νομίμων και συμβατικών απαγορεύσεων, απαγορεύεται στον προμηθευτή να εκχωρήσει την χορηγία σε οποιονδήποτε τρίτο, να ενεχυριάσει ή να μεταβιβάσει οποιαδήποτε απαίτηση απορρέει από την παρούσα σύμβαση χωρίς προηγούμενη γραπτή συναίνεση του νοσοκομείου.

 Από την απαγόρευση αυτή εξαιρούνται οι τράπεζες που λειτουργούν νόμιμα στην Ελλάδα και οι Α.Ε. διαχείρισης απαιτήσεων που διέπονται από την τις διατάξεις του Ν.1905/90 ΦΕΚ 147/15-11-90.

Στις περιπτώσεις που εκδοθεί ένταλμα και επιταγή στο όνομα του προμηθευτή, υποχρεούται ο προμηθευτής να αποδώσει τα ποσά των τιμολογίων που έχει εισπράξει και είναι εκχωρημένα, στις τράπεζες και στις Α.Ε. διαχείρισης απαιτήσεων που διέπονται από τις διατάξεις του παραπάνω νόμου, με τους οποίους έχει συναφθεί η μεταξύ τους σύμβαση εκχώρησης. Στην περίπτωση που τα τιμολόγια είναι ενεχυριασμένα να αναγράφεται η τράπεζα ή το πιστωτικό ίδρυμα που έχουν ενεχυριασθεί σε εμφανές σημείο του τιμολογίου.

2. Ο «Προμηθευτής» δηλώνει και συνομολογεί ότι έλαβε γνώση όλων των όρων και περιορισμών της σύμβασης αυτής και ότι με βάση αυτούς και μόνο θα λύνεται κάθε διαφορά ή αμφισβήτηση και κάθε διένεξη για οποιοδήποτε λόγο ή αιτία.

Επίσης συμφωνείται ότι για κάθε τροποποίηση όρου της σύμβασης , πρόσθετη συμφωνία, παροχή διευκόλυνσης, παράταση χρόνου εκτέλεσης κ.λ.π. δεν μπορούν να αποδειχθούν παρά μόνο έγγραφα και αποκλείεται κάθε άλλο μέσο απόδειξης.

3. Οι παραδόσεις των ειδών της σύμβασης θα γίνονται τμηματικά σύμφωνα με τις ανάγκες του Νοσοκομείου.

4. Η σύμβαση λύεται αυτοδίκαια σε περίπτωση που αναδειχθεί χορηγητής από τη 2η ΥΠΕ ή άλλη Κεντρική Υπηρεσία.

 Η παρούσα συντάχθηκε σε δυο αντίγραφα και υπογράφεται.

 **ΟΙ ΣΥΜΒΑΛΛΟΜΕΝΟΙ**

 **Ο ΔΙΟΙΚΗΤΗΣ ΓΙΑ ΤΗΝ ΕΤΑΙΡΕΙΑ**

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ ΓΙΑ ΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

 

ΥΠΕΥΘΥΝΗ ΔΗΛΩΣΗ (άρθρο 8 Ν.1599/1986)

|  |  |
| --- | --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |  |
| ΠΡΟΣ(1): | ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ» |  |
| Ο – Η Όνομα: |  | Επώνυμο: |  |  |
| Όνομα και Επώνυμο Πατέρα:  |  |  |
| Όνομα και Επώνυμο Μητέρας: |  |  |
| Ημερομηνία γέννησης(2):  |  |  |
| Τόπος Γέννησης: |  |  |
| Αριθμός Δελτίου Ταυτότητας: |  | Τηλ: |  |  |
| Ημερ/νια έκδοσης Ταυτότητας |  |  |
| Τόπος Κατοικίας: |  | Οδός: |  | Αριθ: |  | ΤΚ: |  |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |  |
| Με ατομική μου ευθύνη και γνωρίζοντας τις κυρώσεις(3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι μέχρι και την ημέρα υποβολής της προσφοράς μου: |  |
| i. Έλαβε γνώση και αποδέχεται πλήρως και ανεπιφυλάκτως όλους τους όρους των τεχνικών προδιαγραφών και της διακήρυξης …………………………. |  |
| ii. Η προσφορά συντάχθηκε σύμφωνα με τους όρους της παρούσας διακήρυξης  |  |
| iii. Τα στοιχεία που αναφέρονται στην προσφορά είναι αληθή και ακριβή  |  |
| iv. Παραιτούμαι από κάθε δικαίωμα αποζημίωσης σχετικά με οποιαδήποτε απόφαση της Αναθέτουσας αρχής για αναβολή ή ακύρωση – ματαίωση της παρούσας διακήρυξης  |  |
| v. Συμμετέχω με μία μόνο προσφορά στην παρούσα διακήρυξη  |  |
| vi. Είμαι σε θέση εφόσον ζητηθεί και χωρίς καθυστέρηση να παράσχω κάθε δικαιολογητικό ή έγγραφο που αποδεικνύει τις πληροφορίες και δηλώσεις που περιλαμβάνονται στην προσφορά.  |  |
| vii. Αποδέχομαι ότι ο χρόνος ισχύος της προσφοράς μου είναι δώδεκα (12) μήνες.  |  |

Ημερομηνία: / /

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα